Augstākās kvalitātes kafijai parasti būs viegls/gaišs grauzdējums. Tādēļ tās krāsu toņi vienmēr būs gaiši brūni. Augstas kvalitātes pupiņas būs klasiskā formā, veselīgas, bez būtiskiem bojājumiem. Aromāts vienmēr būs patīkams un atgādinās dabiskos, dabā esošos aromātus - ziedus, augļus, koksni, augsni.
Zemes kvalitātes pupiņas ierasti ir eļļainas, tām var būt mitruma, pelējuma smarža. Pārgrauzdētas/sadedzinātas pupiņas arī tiek uzskatītas par zemas kvalitātes pupiņām. Tām ir asa garša un smarža ne tikai kad iepakojums ir tikko atvērts, bet arī pagatavojot kafiju.Tikai zemas kvalitātes kafijā vienlaikus var būt jūtams rūgtums un nepatīkams skābums. Šim skābumam, kas kafijā nonāk apstrādes laikā, nav nekāda sakara ar laima, aveņu, dzērveņu vai citu augļu un ogu skābi.